السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فاسأل الله سبحانه وتعالى ان يجعلنا واياكم من عشاق الجنة واسأله سبحانه وتعالى ان يلهمنا واياكم التوفيق نبدأ ان شاء الله بعدما تكلمنا عن المقدمة اليسيرة في رحلة الارواح الى بلاد الافراح
اتكلم عن نعيم الجنة وجحيم ضدها عافانا الله واياكم وكان الفضل الرقاشي بيقول كلمة جميلة قوي بيقول ان والله ما نعلمكم ما تجهلون ولكن نذكركم ما تعلمون. يعني هو الكلام ده حضراتكم عارفينه
لكن من باب ان احنا نحسن الزن ان ايمانكم عالي وانكم ستنتفعون بالذكرى لان الذكرى لا ينتفع بها الا اهل الايمان. وذكر فان الذكرى تنفع بس تنفع مين؟ تنفع المؤمنين
فجعلنا الله واياكم من اهل الايمان الناس رجلان رجل ينام في الضوء ورجل يستيقز في الزلام فاي رجلين انت فكل واحد يحاول يصنف نفسه ويشوف هو مين فيه هنتكلم عن الجنة ونشوف النعيم بتاعها
وهنتكلم عن ضدها عافانا الله واياكم منها ومن اهلها هنتكلم عن الجنة ونعيمها وهنقول ليه بنتكلم عن الجنة اولا لان الجنة هي جماعة منازلنا الاولى ابن القيم كان بينادي بيقول فحي على جنات عدن فانها منازلك الاولى وفيها المخيم
ولكننا سبي العدو فهل ترى نعود الى اوطاننا ونسلم يعني بيقول لك يلا بقى اتحرك يلا عشان نرجع تاني للمكان اللي احنا كنا فيه فحي على جنته عدن فانها منازلك الاولى. سيدنا ادم دخل الجنة
وفيها المخيم ولكننا سبي العدو. جه الشيطان اسرنا وخطفنا فهل ترى نعود الى اوطاننا ونسلم؟ هنرجع تاني ولا لا فاحنا بنتكلم عن الجنة لان ده الشوق الى الوطن نقي الفؤاد حيث شئت من الهوى ما الحب الا للحبيب الاول
آآ كم منزل في الارض يألفه الفتى وحنينه ابدا لاول منزل فسبحان الله المعنى ده مهم قوي فاحنا نتكلم واحنا بنتكلم عن الجنة احنا لا بنتكلم على اروع واجمل واعلى واغلى
وطن الشبر فيه يا جماعة يعدل الدنيا كلها النبي صلى الله عليه وسلم يقول موضع صوت احدكم في الجنة خير من الدنيا وما فيها يا سلام! شوفوا موضع صوت موضع الصوت ده يعني مجرد عصاية صغيرة. العصاية اللي هي متر اه
بعمق يبقى ما فيش اصلا عرض ايه؟ ما فيش عرض لكم ما تتخيلوا بقى النبي صلى الله عليه وسلم بيقول المكان ده المكان ده اصلا لو انتم خدتوا بالكم لا يشغل اي حاجة. يعني مسلا النهاردة لو معك عصاية خرزانة معينة بتاع وقعت منك على الارض. شاغلة حيز قد ايه
لا يساوي شيء. النبي صلى الله عليه وسلم بيقول الحيز ده ده خير من الدنيا وما فيها والله الموضوع ده غريب جدا وعجيب اوي ويعني يخلي دماغك يعني تتقلب انا مش فاهم يعني ايه خير من الدنيا؟ مش قادر استوعب
شوف سبحان الله عما تشوف الدنيا دي فيها ايه وهنتكلم ان شاء الله واحنا يعني في اسناء الشرح يعني عشان هندخل في العمق اكتر واحنا بنضرب يعني مسل للمقارنة بس
بين الدنيا والجنة. والمسل ده ضربه النبي صلى الله عليه وسلم فعشان كده احنا محتاجين نتكلم عن الجنة لان الجنة زي ما بقول لكم هي رحلة العودة وهي الموطن الاول
الجنة خليك دايما عندك قصور امل لان من قصر امله هان عليه عيشه يعني تلاقي بقى ايه ما ييأسش بقى لو مرت بشدة فقد مال فقد متاع ما نهتمش بالحاجات ديت ليه امله
بل لان احنا يا جماعة عندنا اربع رحلات اجبارية في رحلة احسن الاوقات فيها واحسن يعني الاحتمالات ان حضرتك هتعيش فيها ستين لسبعين سنة. وهي الرحلة الايه؟ الدنيا دي متوسط اعمار بني ادم
الرحلة التانية الاضطرارية هي من الدنيا للقبر دي بقى تاخد الاف السنين تقل تكتر الله اعلم في ناس تحت شوف بقى موسى بقى له قد ايه فرعون بقى له قد ايه قوم شعيب بقى لهم قد ايه غلام الاخدود بقى له قد ايه مصعب ابن عمير بقى له قد ايه؟ ابو لهب بقى له قد ايه
رحلة طويلة قوي فيستغرق آآ انت اسمك ايه مسلا؟ اسمي محمد عبدالرحمن خيري آآ خالد عطية السيد اسماعيل عباد شف عباد ده بقى له كم سنة ده جدك ده شف بقى له كم سنة تحت
سبحان الله فالرحلة التانية دي من الدنيا للقبر ودي بتاخد فترة كبيرة برضو الرحلة التالتة من القبر الى ساحة الحشر ودي بقى بتاخد خمسين الف سنة خمسين الف سنة انت مدرك انت هتعيش قد ايه بقى حضرتك
هتعيش مية سنة طب انت لو هتعيش مية سنة انت مدرك انك هتضرب كام ضعف عشان توصل لخمسين الف سنة الرحلة الاخيرة بقى وهي الخلود السرمدين من ساحة الحشر الى الدار الابدية. طب رح لك بقى الدنيوية دي بقى ان شاء الله
خدت وقت قد ايه ؟ بسيط اوي اوي اوي اوي فدي تخليك دايما انك الامل بتاعك طويل مين اللي بيقع اللي امله طويل عندها خمسة خمسين سنة وهو عنده خمسة وستين سنة
وبيشتري ارض في التجمع بقول لك عشان هنعملها فيلا وممكن على السنة اللي جاية او اللي بعدها ننقل ياه انت ليه ليه مركز قوي لان النبي صلى الله عليه وسلم
قال لنا كده قال لنا يهرم الانسان ابن ادم بني ادم ده بيكبر وبيكبر معه حاجتين بيكبر معي حاجتين. الحرص على المال وعلى الايه على الحياة فنسأل الله السلامة. عشان كده اللي بيجي يقول لك عم اكبر يكون معي فلوس هبدأ اتصدق واعمل وقف قبل الرحيل. انت مسكين وطيب وراجل صالح
لانك امك دلوقتي عضلة التمسك بالفلوس اقل من عضلتها او ما بتكبر كل اما بتكبر عاملة زي بالزبط الشجرة هي دلوقتي لسه بسيطة فانت بتكبر او يكون لما يمر وقت انت بتضعف وبتكبر وبتعجز وهي ايه
بتغرز اكتر. الشجرة بتكبر والجذور بتمسك اكتر في الارض. تيجي تهدها ما تعرفش. وده كان زمان. انت هتهزر كان زمان عشان كده كل يوم بتقول بكرة بكرة بكرة بكرة دي
اهل القبور لو احياهم الله الان وسألتوهم انتم لما متوا كنتم بتفكروا في ايه هيقولوا لك حاجات كتير كنا بنقول لسه بدري اما نكبر سوف نفعل سوف سوف سوف سوف
يا جماعة اهل القبور دخلوا القبور ومعهم امنيات كتير كده الانسان الصادق والموثق انه يدخل قبره مش معه امنية. خلص امنياته كلها قبل ما يدخل كان امنيتي ان انا ابني مسجد
هو بناه كان امنيته ان هو يعمل دار للايتام. خلصها كان امنيته ان هو يمكن امهات انه ايه؟ اليتامى. خلصها كان امنيته ان هو يكتب وصيته كويس قوي ويرتبها خلصها
الامنية بتاعته كان آآ يعمل مشروع اسمه ام الكتاب من بحيس كل كل سنة يدخل فيه ميت الف على خمس ست دفعات الناس دي تتخرج يتقنون تلاوة ام الكتاب الفاتحة ويفهمونها ويعيشون معها. خلاص خلص الموضوع خلص
لكن آآ كشكول كبير وقاعد امال يحلم يحلم يحلم فالحاجات ديت بتأسر الامل الحاجات دي بتخليك عارف الموطن بتاعك كويس لان المسافر يا جماعة اللي بيسافر بلد رايح يحضر ماجستير فيها
آآ رايح آآ ندوة مؤتمر بيبقى مهتم انه يعرف التفاصيل الكتيرة عن المكان ده ولا مجرد التفاصيل اللي هو يحتاجها فقط هو راجل غريب اصلا هيعرف ايه تفاصيل البلد ديت وبياكلوا ايه ويشربوا ايه وقوانين البلد انا يا عم انا ماشي يا عم
فبياخد اللي يحتاجه بس لكن يهمه يعرف ايه بلده الاصلي يرفع ايه؟ لازم تبقى على دراية تامة بها صح يبقى عارف الطرق بتاعتها عارف الحدائق عارف الاسواق عارف النوادي عارف كل
تفاصيل. كذلك المؤمن مع الجنة المفترض تكون انت عارف تفاصيل كتير عنها عارف الجنة اول ما هيخشوا هياكلوا ايه اه كم باب؟ الباب اول ما اخش كده هلاقي فيه ايه
وتبقى عارف تفاصيل كتير كتير كتير ويدخلهم الجنة عرفها لهم هم كانوا عارفينها كويس قوي في الدنيا وان الرب جل وعلا عرفها لهم اول ما دخلوا كده فهو الذي نفس محمد بيده يقول النبي صلى الله عليه وسلم في صحيح البخاري
لاحدهم اهدى بمنزله في الجنة منه بمنزله كان له في الدنيا. يعني شف وانت طالع كده من القاهرة وراجع بيتك او راجع من الشغل او من صلاة الجمعة مروح البيت. شف انت بتوصل للبيت ازاي فاهمه وعارفه كويس قوي ما تتلخبطش. النبي صلى الله عليه وسلم بيقول لك يوم القيامة انت عارف مكانك اسهل
من مكانك انتاع الدنيا. انا عارفها بقى سبحان الله فانت عارف ايه عن وطنك الاصلي ومستقرك الاخير ويعني اقامتك الابدية عارف فيها ايه عارف زي ما انت عارف عن دنياك او نصها او عشرها حتى
سبحان الله عرفها لهم اما من باب التعريف او من باب الايه؟ العرف بتاع الجنة اللي هو الرائحة الطيبة. شوفوا النبي صلى الله عليه وسلم يقول ان ريحها ليوجد من مسيرة
خمسمائة عام ياه يا جماعة في حد بيحط عطر ده اللي حاطط عطر اللي يشمه من على بعد خمسين متر ده عدى كده ده كده حاطط العطر اللي ما فيش حد في الدنيا حاطه
صح وحاجة بقى غالية قوي دا يعني حاجة عتيقة فما بالك بقى لو كان كيلو لو كان بقى ايه؟ قال لك اتخيل كده تبقى ماشي على الاقليم شامم ريحة عطر رهيبة
يقول لك اصل في واحد عدى من تلات ساعات هنا ده ده ممكن يكون موجود يقول لك اصل فيه واحد عدى من تلات ساعات لما حاطط العطر ده مستحيل صح
يا جماعة الجنة في الجنة ريحة الجنة بينك وبين الجنة مش خمسمية كيلو خمسميت سنة خمسميت سنة لو بعدت عن الجنة كده يعني لو ما الجنة مكانها هنا وانت بعدت خمسمية سنة
الريحة الدانات ليه؟ شاممها سبحان الله فالواحد عمال يشوف الحاجة ديت ده اللي بيشم ريحة اليود وهو مش في منطقة ساحلية يقول لك هي دي الناس اللي عايشة. يا ابني دايود عايشة ايه بس
اه سبحان الله الواحد بيحاول آآ يتعرف على الموطن ده برضو عشان يتسلى في موطن الغربة لان انت مسافر والمسافر غريب الدنيا بتاعته ولزلك النبي يقول طوبى للغرباء اناس صالحون فاناس سوء كثير. من يعصيهم اكثر ممن يطيعهم. الله يطيعهم
والله جميل انك تكون من اهل هذا الحديس طوبى للغرباء طبعا الغربة احنا مش بنطلبها يعني مش انا مش مش بتفنى اني اكون غريب لا هي بتفرض علي انت خلاص خدت انت خدت تراك انك تتزيف زي امهات المؤمنين
فسبحان الله لوحدك حسيتي ان في غربة ان مش ناس كتير آآ في المجتمع شبهك ولزلك مما يؤنس هؤلاء ان هم بقى ايه؟ يتسلوا بالمصير السرمدي لان في امهات كتير يقولوا لولادهم يا ابني احنا مش في عصر النبي
الكلام ده كان ممكن في عصر النبي ناس مساكين والله باصين تحت تحت رجليهم من الحاجات المهمة قوي ليه بنقرأ في الجنة وهنقرأ في الدار الاخرة ونتعلم منها ونعيشها لان دي يا جماعة البايعة
اللي انت بايعت ربنا فيها ان الله اشترى من المؤمنين انفسهم واموالهم بان لهم الجنة يقاتلون في سبيل الله ربنا اشترى ما اجمل الصورة الجميلة ديت والتمسيل الرائع ده عقد عقده رب العزة
وجعل ثمنه ما لا عين رأت ولا اذن سمعت ولا خطر على قلب بشر سبحان الله وسجل الكلمات بحروف من نور الكتب السماوية الثلاثة وما اشرفه من صك وتوثيق ووعد الزم الله به نفسه تفضلا وكرما وايماسا ولطفا
وهل هناك اوفى منه سبحانه وتعالى والله الوعد الغائب من الرب اقوى من بضاعة كل عبيده الحاضرة انت نفسك يعني انت انت عارفة نفسك كويس نفسك المعيبة ديت اللي انت عارفاها ديت
او نفسك يا ستي الطاهرة دي ربنا يشتريها نشتريها ليه وبايه احنا كده الحسن البصري هو وقتادة يقول لك بايعهم والله فاغلى ثمنهم ان ربنا يشتري منك يعني استشعر كده مسلا اشهر واغنى ملك
من ملوك الدنيا ييجي يشتري منك النقاب اللي انت لابساه فيقول لك انا ممكن اشتري النقاب ده بسبعة مليون دولار بتبص له كده انت هو انا صاحي ولا نايم لما واحد يقول يشوف الموقف ده يقول ايه
يقول بايعهم والله فاغلى سمنهم ان يقول لك تجيب النفس ديت وتجيب المال اللي بتجيب يا جماعة نفوس هو خالقها واموال هو رازقها ياخذها منا ويعطينا الجنة بخ بخ انه لبيع رابح
فسبحان الله ازاي بقى انك تبيع النفس ديت السمينة بشهوة تنقضي في لحزة او بلزة لا تبقى سوى ساعة عشان كده ابن القيم كان بيتعجب اوي اوي يقول لك انما ابعدنا
يعني يعني يحكي يعني فيقول انما ابعدنا ابليس اذ لم يسجد لك وانت في صلب ابيك. فوعجبا كيف صالحته وتركتنا انت حاجة عجيبة اوي يا اخي سبحان الله عشان كده شمر بن عطية يقول ما من مسلم
الا ولله عز وجل في عنقه بيعة. وفى بها او مات عليها ثم تلا هذه الاية ان الله اشترى والبائع يا جماعة لا يستحق السمن ازا امتنع عن تسليم ما باع. صح
يعني ينفع انت تاخد التمن وانت ما بعتش الحاجة البائع لا يستحق التمن. لو هو امتنع عن تسليم. انا عاوز اشتري من حضرتك الموبايل اللي في ايدك دلوقتي فحضرتك قلت لي
خلاص عاوز الموبايل؟ اه الموبايل بتلات تلاف دولار قلت حضرتك طيب اتفضلي حضرتك مش عاوزة تديني الحاجة يبقى ما تستحقيش الايه التمن صح فكذلك لا يستحق العبد الجنة الا بعد تسليم النفس والمال للمشتري
فمن قعد او فرط يبقى مش ما يستحقهاش تاخدها ليه بقى طلع مهرك الله يكرمك المعنى ده ضروري جدا ان احنا ناخد بالنا منه وطبعا الاية ديت اصلا يا جماعة الاية دي جميلة قوي قوي قوي لانها بتحكي مين؟ بتحكي الصحابة لما بايعوا
النبي صلى الله عليه وسلم في بيعة العقبة ما لما بايعوه في بيعة العقبة وقالوا له يا رسول الله احنا نحميك ونحمي ونحمي يمين ونحمي مين ونحمي مين ونحمي كل اللي معك
يعني اسعد مزارا كان اصغر واحد في السبعين. وهم بايه فخلاص اي بيع النبي صلى الله عليه وسلم. جه عبد الراوي عبدالرحمن آآ عبدالله بن رواحة وقف من الانصار. قال له للنبي صلى الله عليه وسلم في مكة طبعا في منى
والنبي لسة ما هاجرش كان يعني خلاص كلها اشهر واوقات قليلة ويهاجر النبي صلى الله عليه وسلم فبيقول له يا رسول الله اشترط لربك ولنفسك ما شئت. ده عبدالله بن رواحة
فقال النبي اشترط لربي ان تعبدوه ولا تشركوا به شيئا واشترط لنفسي ان تمنعونني مما تمنعون منه انفسكم واموالكم. يعني تحموني زي ما بتحموا لنفسكم وما لكم فالانصار رحيلين ايه
نفعل ذلك يا رسول الله فما لنا قال الجنة قالوا ربح البيع لا نقيل ولا نستقيم خلاص لان عمرنا ما هنيه ما هنرجع في البيعة دي فاسعد بن زرارة كان واقف
فحب يجس النبض ويخليهم ينتبهوا وهما بيقولوا ايه فقال رويدا يا اهل يثرب اهدوا شوية بس انا لم نضرب اليه اكباد المطي يعني احنا مش خرجنا وخدنا المشاوير دي كلها الا ونحن نعلم انه رسول الله
لكن خلي بالكم ان اخراجه اليوم مفارقة العرب كافة. وقتل خياركم. بيقول خلي بالكم محمد عمال يهاجر لكم معناها ان احنا هنقاتل العرب وان خيارنا هيتقتلوا وان تعضكم السيوف. السيوف هتسلم على رقبتك
فاما انتم قوم تصبرون على عض السيوف اذا مستكم على قتل خياركم وعلى مفارقة العرب وما تقوليش بقى اقتصاد ومش عارف ايه فخزوه واجركم على الله. خلاص ناخد النبي ويهاجر معنا
واما انتم تخافون من انفسكم خيفة فزاروه الله يكرمكم. فهو اعذر لكم عند الله فقالوا جميعا امط يدك عنا يا اسعد. اوعى يا عم ايدك كده ووالله لا نظر هذه البيعة ولا نستقيلها فقاموا اليه يبايعونه رجلا رجلا
فكانوا يا جماعة رجالة دول ايقنوا بالجنة واسلامهم لسه ده بعضهم لسه مسلم بقى له يومين تلاتة ولبعضهم لسه مسلم بقى له اسبوع ولا شهر شهرين ما فيش حد منهم عدى سنة سنتين كان اه لسه كلهم جداد
لكن كان الدنيا فريش خالص معهم. نقية خالص واضحة سبحان الله فالواحد اه محتاج انه يفكر في الجنة انا مش هقول لك بقى تفكر في الجنة وادناها اربعة وعشرين ساعة معك
اقول لك حاجات بسيطة خالص. ممكن تفكر في الجنة زي ما بتفكر في الراتب بتاعك ممكن؟ اهو حاجة صغننة خالص اهي زي ما بتفكر في الراتب وخايف انك انك لو رحت متأخر يتخصم منك وفي هنا دوام اضافي فانت مستني منه ايه المكافأة وفيه مكافأة نهاية الشهر والكنترول بتاع
اختبارات يعني والتصحيح فممكن تفكر فيه بالطريقة دي فالواحد يحاول بقدر الامكان ان يعيش المعنى دوت لان سبحان الله يا جماعة ان الصحابة لابد والتابعين والناس اللي رايقة قوي يا عم بتعيش المعاني دي بيفوقوا. يعني في واحد اسمه عبدالعزيز بن رواد
كان يصحى من النوم كده على الساعة اتنين تلاتة يبص على الفراش بتاعه فيقول له ايه اذا جن عليه الليل انك للين بيقول للفراش بتاعه بقى انك للين. والله ان في الجنة لالين منك. ويروح قايم يصلي الوتر ويصلي ليه القيام
اقول له انت لين اوي عجباني السيد بقى اللي بيبقى نايم كده سواء بقى شتا ولا صيف ونايم على البطانية الاسباني والدنيا رايقة ومشغل تكييفه في الصيف بقى والدنيا ماشية كده على تمنتاشر والروقان شغال
وضهره بقى وبتاع ولا الجماعة اللي نايمين على ويبقوا عايشين جو المساجات وبعدين يروح باصص له كده انك لين ولكن والله ان ان في الجنة لالين منك لالين منك جميل انك تعيش المعنى ده
انك دايما حاسس ان في ان في جنة واقول لها كلمي عمتك مش قادرة ومش عارف ايه قولي لها تعالي يا جنتي بس. تعاملي معها ان هي دي جنتك. بوابة من بوابة الجنة هتخشيها
صالحي مامتك ومعلش وعدي الموقف اللي حصل انا والله ما بعرف يعني ربنا يسترنا والله بس انا مش عارف الناس اللي عايشة في الكلكعة اللي ليل نهار ديت مع اهاليها دول
رايقين ازاي وربنا يسامح الاباء اللي قاعدين يعطلجوا ويعصروا البر على ولادهم. يا جماعة انتم ما تتقوا الله وتيسروا البر على ولادكم انت ليه تعسر البر عليهم اه فنسأل الله ان يلطف بنا
وآآ بكم من الحاجات المهمة قوي ان احنا محتاجينها برضو واحنا بنتكلم ان يا جماعة ان دايما المقارنة تبقى واضحة ولزلك النبي صلى الله عليه وسلم كان يوضح دايما ليهم الامر دوت
يقول لهم والله ما الدنيا في الاخرة الا مثل ما يجعل احدكم اصبعه اليم فلينظر بما يرجع والله ما الدنيا في الاخرة الا مسلا ما يجعل احدكم اصبعه في هذا اليم فلينظر
بما يرد حط كده صابعك نملى البانيو مية وحط صابعك البانيو كده وارجع قل لي خدت مية قد ايه هتكون خدت ايه ولا حاجة صح طيب لو قلنا بقى ان هو حمام سباحة
فتمانين متر خدت ايه؟ خدت ايه طب لو قلنا ان هي قناة السويس خدت ايه طب لو هو البحر الاحمر خدت ايه طيب لو المحيط الهادي خدت ايه شفتم المسل ده بقى
المثل ده بيعبر لك عن الغائب انك مش قادر تتصوره بحاضر ملموس يمكن عشان تفهم فخلي بالك اما نيجي للنبي صلى الله عليه وسلم يقول لك والله ما الدنيا يعني ايه الدنيا برضو؟ لان بعض الناس ممكن مش واخد باله يعني ايه الدنيا
الدنيا بيقول لك ايه؟ يعني مصر او مسلا هو ساكن في الرحاب يعني الرحاب. الرحاب ديت آآ انت راجل مسكين ركز بقى معنا عشان نفهم الدنيا في بعض المجرات في بعض المجرات
حوالينا كده تبعد عن الارض الف مليون سنة ضوئية طيب هو يعني ايه سنة ضوئية؟ عشان ما نتلخبطش الضوء في السانية الواحدة تقريبا بيقطع مسافة تلتميت الف كيلو متر جميل
السامية تلتميت الف كيلو متر طيب يبقى في الدقيقة قد ايه؟ هتضرب الرقم ده في ستين طيب في الساعة هتضرب في ستين طيب في اليوم هتضرب بقى كل المنتج ده في اربعة وعشرين
ساعة طيب عشان اعرف في السنة هتضرب في تلتمية خمسة وستين. يعني هتضرب تلتميت الف كيلو متر في ستين في ستين في اربعة وعشرين في التلتمية خمسة وستين. عشان يطلع حاجة اسمها سنة ضوئية
فاهمين؟ فيه بقى مجرة بعيدة عنا عن الارض الف مليون سنة ضوئية وصلت الصورة بعيدة قد ايه الحتة دي السنة الضوئية يعني بنتكلم تقريبا في تسعة ونص مليون مليون كيلو متر
اضرب الرقم ده في الف مليون سنة عشان تعرف ايه المجرة دي بعيدة عننا قد ايه بعد ما خلصت الكلام ده اه الجزء ده من الدنيا اللي هو على ضخامته ده يساوي بجوار الجنة اللقطة اللي انت عملتها في المحيط الهادي ده
لما حطيت صابعك فاهمين الدنيا ماشية ازاي فمهم انك تكون فاكر لان بعض الناس يكون فاكر ايه ان الدنيا الجنة احلى من الدنيا وبيبص على بيته اللي هو مية وستين متر
واقول لك ان شاء الله والله يا ماما الجنة بازن الله ان شاء الله يا ماما بيتنا هيبقى آآ في الجنة اوسع من هنا او في اوسع مننا انت راجل مسكين قوي ليه كده؟ اوسع ايه
واذا رأيت ثم رأيت نعيما وملكا كبيرا اوسع ايه ومش اوسع ايه طب انا هقول لك على حديس عشان تعرفه يعني ايه اوسع لو ان ما يقل ظفر مما في الجنة بدا. يقول النبي صلى الله عليه وسلم
لو فيه مقدار الضافر بص كده في ضافرك وانا بتكلم. شف عشان تاخد بالك بس انا بتكلم على الضافر ده مساحته قد ايه. يعني بص كده على الضافر ده. الضافر ده المقدار ده
لو بدا مما في الجنة بدا لتزخرفت له ما بين خوافق السماوات والارض شفت المجرات اللي احنا اتكلمنا فيها من شوية دي كل السماوات والارض هتنور ده لو ايه ضفر سعادتك زهر
ولو ان رجلا من اهل الجنة اطلع يعني بص كده فبدا اساوره لابس حاجة في ايده كده زي الساعة لطمس ضوء الشمس كما تطمس الشمس ضوء النجوم ساعة حضرتك عارفين كده في مسلا تلاقي بعض الحاجات كده بتعمل لمعان كده. حاجة انت لابسها كده زرار قميص بتاع مش عارف ايه في الكلام ده بيعمل لمعان كده
فده هيبهدل الدنيا عشان كده زوجك اللي انت شايفاه دلوقتي اما يخش الجنة الدنيا هتبقى مختلفة ما تقلقيش ليه برضو هو ما يقلقش الحاجات دي ميزتها ان هي بتغرس غرس للاشواق غرس قوي في القلب
كده النبي صلى الله عليه وسلم كان بيستعمل دايما الموضوع ده صبرا ال ياسر فان موعدكم الجنة هسه هو دي لوحدها كانت كافية جدا تفوقهم وعمير بن عمرو بن مالك الانصاري لما شهد حنين
قطعت رجله رجله في المعركة اتقطعت. فدفنت. فالنبي صلى الله عليه وسلم حب يبشره قال له ايه؟ سبقتك الى الجنة سبقتك الى الجنة بشوفه كان دايما يجيبهم فين في الحتة ديت
قال لهم صبرا ال ياسر فان موعدكم الجنة فين با يوم اليمامة عمار دمه حافز الجملة ديت وظلت في زاكرته ومشتاق جدا لها. فلما رأى الناس بيفروا يوم اليمامة وقف على الصخرة وقال لهم يا معشر المسلمين
امن الجنة في الروم انا عمار ابن ياسر هلم الي وكانت اذنه قد قطعت فهي تذبذب وهو يقاتل اشد القتال. يعني وابنه ايه؟ مقطوعة كده ومتدللة كده زي الحلق بلو بيه رايحين فين امن الجنة تفرون
فهو كده برضو وانت بتصلي التراويح كده وبتاع كنا زمان نقول سبحان الله الناس قاعدة بايه؟ بتدور على الجامع اللي بيخلص في نص ساعة وساعة الا ربع كان زماني تلاقي واحد بيطول كده ياخد جزء فتلاقي الناس مش قادرة
فكان دايما اسأل نفسك كده امن الجنة تفر في حد من الشباب كان عنده موعد امبارح فبيقول لي ان اخ قال لي تلات دقايق كده وهتواصل معك. فبيقول انا قلت ايه؟ انشغل
اقرأ لغاية ما يتصل وبقول عملت كده بيقول لي ما اعرفش عملت ليه كده. بيقول لي عملت ويعني اتفاق بيني وبين نفسي مش هسكت لغاية ما ايه ما يكلمني هو منتظر تليفونه
فقعد يقرأ ورده بيقول لي انا كنت واقف في سورة الكهف بيقول والله ما انتبهت الا وانا في سورة الروم وهو بيرن علي يعني بنتكلم تقريبا في خمسة اجزاء اهو سبحان الله
هو واقف واقف مستني سرح فشعور جميل يا جماعة انك اه تيجي تقرأ وردك انت عاوز مستعجل على ايه؟ امن الجنة تفر على فكرة نفس الوقت ده اللي هو قعده
نفس الوقت ده هتلاقوا ان حضراتنا وبعضنا يعني ممكن يمسك الوقت ده ويمسك الموبايل بتاعه ويروح يبص على الواتس وهو على الواتس كده يجي له هاتف يقول له الحق شوف التليجرام دلوقتي زمان امة محمد بعتوا لك يروح يبص على التليجرام
واحد يقول له ايه شف بقى الاشعارات بتاعة الفيس لان العالم كله مولع ومستني استشارتك. فتروح تبص على البتاع بتخلص خالص يقول لك ايه لو رجعت بقى على الواتس تاني لان فيه واحد لسه باعت لك حاجة دلوقتي حالا
فيروح راجع يبص على البتاع يقول لك ايه يا سلام بقى على شعارات التليجرام انت عارف ان التليجرام ادوا له الجماعة الرايقة. الجماعة بقى اللي مخمخة اللي بيبعتوا الحاجات الهادفة نرجع تاني للهادف
وقعد يشقطك هنا وهنا وهنا وهنا والتاني من الكهف للروم خلص فنسأل الله ان يسترنا فدايما يا جماعة يكون عندنا الشعور ده اي طاعة وانت مقبل عليها وتلاقي نفسك فيها كسل كده زكرها الجنة
والترفق الترفق والتدرج ان شاء الله نصل. نسأل الله ان يوصلنا واياكم ويجعلنا واياكم من اهل الجنة. نسأله سبحانه وتعالى لي ولكم حسن العمل وحسن الخلق وحسن الختام. وجزاكم الله خيرا